Kieser 'uitgeput' voor sy by stemlokaal sterf | Maroela Media
Gift Moerane, burgemeester van die Emfuleni-munisipaliteit, het sy medelye uitgespreek teenoor die naasbestaandes van 'n bejaarde kieser wat op stemdag in die ry by 'n plaaslike stemlokaal gesterf het.
Die 79-jarige Susan Mohanoua Matona is gister by die Mqiniswa Primary-stemlokaal in Bophelong in Vanderbijlpark dood. Luidens 'n verklaring deur die burgemeester se kantoor was Matona 'n stoere ANC-lid in wyk 7 van die munisipaliteit.
"Toe sy by die stemlokaal aankom, het sy uitgeput gevoel en toe ineengestort. Paramedici het onmiddellik gereageer en sy is op die toneel dood verklaar," lui die verklaring.
"Sy het gesterf terwyl sy besig was om haar demokratiese reg uit te oefen waarvoor sy lank geveg het. Duidelik is sy dood in die stryd om haar demokratiese reg vir 'n parlement van die mense te handhaaf."
Moerane het sy medelye met Matona se familie, medepartylede, vriende en geliefdes uitgespreek. "Me. Matona was die toonbeeld van ons toewyding om 'n nie-seksistiese, nie-rassige, demokratiese en verenigde Suid-Afrika te bou. Ons voel geëerd en bevoorreg om kaders van haar kaliber in ons midde te gehad het."
Matona was een van twee kiesers wat op stemdag by stemlokale gesterf het. Die Onafhanklike Verkiesingskommissie (OVK) het gister gesê vroeër die dag het nog 'n bejaarde kieser by 'n stemlokaal in Elandspoort, Pretoria, gesterf.
Die persoon sterf en ń vark gebruik dit om ń pot snot kwyt te raak. Liewe hemel.
Dit is baie hartseer om te verneem van die bejaarde wat oorlede is by die stemlokaal.Ek merk dat sy reeds 79 jaar oud was.Waarom word sulke bejaardes nie vooraf geadviseer om vooraf hul stemme tuis uit te bring.Of te minste baie nader aan hul tuiste.Daar is derhonderde bejaardes wat tuis bly agv gesondheidsprobleme of gebrek aan hulp om by stempunte uit te kom
Waarvan praat die ou tog. Regtig, Wonder wat sou gese geword het as sy 18 was.
In Elandspoort in Pretoria is blykbaar ook 'n kieser oorlede. Wonder of hy dieselfde mooi woorde gaan ontvang as hy dalk nie "'n stoere ANC lid" was nie.